Մարինա Տաուբեր

**Մարինա Ալեքսանդրովնա Տաուբեր** (, ), մոլդովացի քաղաքական և սպորտային գործիչ, 2019 թվականի մարտի 9-ից Մոլդովայի Հանրապետության խորհրդարանի 10-11-րդ  գումարումների պատգամավոր:

Մինչև 2023 թվականի հունիսի 19-ը «Շոր» կուսակցության փոխնախագահ: 2011-2017 թվականներին Մոլդովայի Հանրապետության թենիսի ֆեդերացիայի նախագահն է եղել:

Գտնվում է անհատական միջազգային պատժամիջոցների տակ։

## Կենսագրություն
### Վաղ տարիներ
Մարինա Տաուբերը ծնվել է 1986 թվականի մայիսի 1-ին Քիշնևում, հրեական ընտանիքում։ Ավագ դպրոցում Իլան Շորի հետ սովորել է «Լոգիկա» ճեմարանում (ճեմարանը հիմնադրել է Իլանի հայրը՝ Միրոնը)։ 14 տարեկանում ընդունվել է Բյուլեի (Գերմանիա) Նիկ Բոլետիերի թենիսի ակադեմիա, որտեղ սովորել է մինչև 2002 թվականը:

### Կրթություն
2003 թվականից սովորել է ֆիզիկական կուլտուրայի և սպորտի պետական համալսարանում, 2011 թվականին ստացել է բակալավրի աստիճան, 2013 թվականին՝ մագիստրոսի աստիճան:

2013-2016 թվականներին ստացել է քաղաքական գիտությունների մագիստրոսի աստիճան՝ Մոլդովայի Հանրապետության նախագահի ենթակայությամբ գործող Պետական կառավարման ակադեմիայում։

### Քաղաքական գործունեություն
2016 թվականի հունիսին նշանակվել է «Շոր»-ի փոխնախագահ Իլան Շորի՝ կուսակցության առաջնորդ ընտրվելուց անմիջապես հետո, ում հետ սովորել է նույն դպրոցում։

2018-2019 թվականներին եղել է Օրգեևսկի շրջանի Միջին Ժորա գյուղի պրիմարը (քաղաքապետ):

2019 թվականի խորհրդարանական ընտրություններում ընտրվել Է Մոլդովայի Հանրապետության X գումարման խորհրդարանի պատգամավոր (№ 19 ընտրատարածք, Իվանչա կոմունա)։ Մոլդովայի Հանրապետության սոցիալիստների կուսակցության աջակցությամբ ընտրվել է շրջակա միջավայրի և տարածաշրջանային զարգացման հանձնաժողովի ղեկավար։

2021 թվականին, նախաժամկետ խորհրդարանական ընտրություններում, կրկին ընտրվել է Մոլդովայի Հանրապետության խորհրդարանի (11-րդ գումարում) պատգամավոր։ Հանրային կառավարման հանձնաժողովի անդամ է։։

### Սպորտային գործունեություն
2007-2017 թվականներին Մարինա Թաուբերն ակտիվորեն զբաղվել է թենիսով, եղել է սպորտային ֆունկցիոներ։ 2007-2011 թվականներին եղել է թենիսի մարզիչ Քիշնևի «Զիմբրու» մարզահամալիրում, 2011 թվականին՝ նույն մարզահամալիրի թենիսի բաժնի մենեջեր։ 2010 թվականին եղել է Մոլդովայի թենիսի ֆեդերացիայի զարգացման մենեջեր և փոխնախագահ։ Ավելի ուշ՝ 2011 թվականի հունիսի 23-ին, ֆեդերացիայի նախկին նախագահ Իգոր Ցուրկանի ողբերգական մահից հետո, նշանակվել է Մոլդովայի Հանրապետության թենիսի ֆեդերացիայի նախագահ և այդ պաշտոնը զբաղեցրել է վեց տարի։ 2015-2017 թվականներին եղել է նաև Մոլդովայի Հանրապետության թենիսի մասնագիտացված մարզադպրոցի տնօրեն:

Թենիսի միջազգային ֆորումներում եղել է թենիսի միջազգային ֆեդերացիայի պրոֆեսիոնալ թենիսի ցանցի կոմիտեի (2015-2017) և թենիսի եվրոպական ֆեդերացիայի զարգացման կոմիտեի (2012-2017) անդամ: 2015 թվականին եղել է Մոլդովայի Հանրապետության սպորտի և երիտասարդության հարցերի նախարարության կոլեգիայի անդամ: Նույն թվականին եղել է թենիսի միջազգային ֆեդերացիայի տնօրենների խորհրդի թեկնածու։

Եղել է «Մաստեր» մարզական ակումբի լողափնյա թենիսի, ակրոբատիկ ռոքնռոլի ֆեդերացիայի և «Ռոքնռոլի և ակրոբատիկայի մաեստրո» հասարակական միավորման անդամ: Հիմնադրել է Մոլդովայի Հանրապետությունում թենիսի զարգացման հիմնադրամը և զբաղեցրել է փոխնախագահի պաշտոնը։

### Ենթադրյալ կապ «միլիարդի դուրսբերման» հետ
Ինչպես հաղորդում է RISE Moldova-ն, Մարինա Տաուբերի անունը հայտնվել է Kroll միջազգային աուդիտորական ընկերության զեկույցում, որը կազմվել է 2012-2014 թվականներին միլիարդների հափշտակման հանգամանքների վերլուծության հիման վրա: Զեկույցում ասվում է, որ 2012 թվականին Տաուբերը գնել է Unibank-ի բաժնետոմսերի 4,6%-ը, որը երեք բանկերից մեկն է, որոնք ներգրավված են 13,7 մլրդ լեյ բանկային խարդախության մեջ։ Թաուբերը նաև եղել է 17,9 մլն լեյ ընդհանուր գումարի երեք փոխանցումների շահառուներից մեկը։

2019 թվականի սեպտեմբերի 16-ին Մոլդովայի Հանրապետության գլխավոր դատախազի պաշտոնակատար Դմիտրի Ռոբուն դիմել է Մոլդովայի Հանրապետության խորհրդարան՝ Ռեգինա Ապոստոլովայի և Մարինա Տաուբերի պատգամավորական անձեռնմխելիությունը հանելու միջնորդությամբ: Շուտով երկուսն էլ ձերբակալվել են Ազգային հակակոռուպցիոն կենտրոնի աշխատակիցների կողմից՝ «Դարի կողոպուտին» մասնակցելու մեղադրանքով[։ Այս միջադեպից մեկ ամիս առաջ Տաուբերը խորհրդարան է ներկայացրել պատգամավորական անձեռնմխելիությունից հրաժարվելու մասին օրինագիծ։ Երկու օր անց մեկուսարանից ազատ է արձակվել և 30 օրով տնային կալանքի տակ դրվել։ 2020 թվականի հոկտեմբերին Տաուբերի և Ապոստոլովայի դեմ բոլոր մեղադրանքները հանվել են և քրեական հետապնդումը դադարեցվել է, իսկ նոր գլխավոր դատախազ Ալեքսանդր Ստոյանոգլոն ասել է, որ Տաուբերի և Ապոստոլովայի դեմ գործն անօրինական է։

2022 թվականի հուլիսին Տաուբերին (հանրապետության ներսում «Շոր» կուսակցության փաստացի նախագահ) մեղադրել են կազմակերպված հանցավոր խմբերից կուսակցության համար միջոցներ հավաքելու և ֆինանսական հաշվետվությունները կեղծելու մեջ։ 2023 թվականի գարնանը ձերբակալվել է Քիշնևի օդանավակայանում և տնա։

## Պատժամիջոցներ
2023 թվականի մայիսի 30-ին Տաուբերն ընդգրկվել է Եվրամիության երկրների պատժամիջոցների ցանկում՝ Մոլդովայի Հանրապետությունում իրավիճակի ապակայունացման համար։ Եվրամիությունը նշում է, որ «ղեկավարելով և պլանավորելով բռնի ցույցեր, ինչպես նաև լուրջ ֆինանսական հանցագործություններ կատարելով պետական միջոցների և կապիտալի չարտոնված արտահանման նկատմամբ, Մարինա Տաուբերը պատասխանատու է այն գործողությունների համար, որոնք խաթարում և սպառնում են Մոլդովայի Հանրապետության ինքնիշխանությանը և անկախությանը»։

2023 թվականի մայիսի 30-ին Տաուբերը ներառվել է Կանադայի պատժամիջոցների ցուցակում «Մոլդովայում ռուս համագործակցողների» դեմ, «Ռուսաստանի հետ կապված օլիգարխների, գործարարների, խորհրդարանականների և քաղաքական գործիչների դեմ»։

2024 թվականի փետրվարի 23-ին Տաուբերն ընդգրկվել է ԱՄՆ պատժամիջոցների արգելափակման ցուցակում՝ ընդդեմ «Մոլդովայում Ռուսաստանի վնասակար ազդեցության», Իլան Շորի՝ ի շահ Կրեմլի ապօրինի ընտրակաշառքի միջոցով Մոլդովայում ընտրական գործընթացները խափանելու փորձերին աջակցելու համար։

## Մրցանակներ
* Բարեկամության շքանշան (2024 թվականի մայիսի 9, Ռուսաստան), ժողովուրդների միջև խաղաղության, բարեկամության, համագործակցության և փոխըմբռնման ամրապնդման գործում ունեցած վաստակի համար։

## Ծանոթագրություններ

 
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Մոլդովայի քաղաքական գործիչներ
Կատեգորիա:Մոլդովացի կին քաղաքական գործիչներ